b'\n_START_ARTICLE_\nRed Bull Racing\n_START_PARAGRAPH_\nRed Bull Racing je eno od dveh (drugo je Scuderia Toro Rosso) avstrijskih mo\xc5\xa1tev Formule 1, vodi jo Christian Horner._NEWLINE_Dietrich Mateschitz je pred sezono 2005 kupil premo\xc5\xbeenje propadlega mo\xc5\xa1tva Jaguar Racing in si tako zagotovil mesto v prvenstvu Formule 1. Prvo sezono so nastopali z motorjem Cosworth ter dirka\xc4\x8di Davidom Coulthardom, Christianom Klienom in Vitantoniem Liuzzijem ter dosegli sedmo mesto v prvenstvu s 34 to\xc4\x8dkami. _NEWLINE_V svoji drugi sezono 2006 so zamenjali dobavitelja motorja in dirkali Ferrarijevim motorjem, od dirka\xc5\xa1ke trojice pa je Robert Doornbos zamenjal Liuzzija kot nadomestni dirka\xc4\x8d in dobil prilo\xc5\xbenost na zadnjih treh dirkah, ker je postalo na Veliki nagradi Italije \xc5\xbee jasno, da bo Klien po koncu sezone zapustil mo\xc5\xa1tvo. Na Veliki nagradi Monaka je veteran Coulthard osvojil do tedaj najve\xc4\x8dji uspeh za Red Bull Racing, tretje mesto._NEWLINE_V naslednji sezono 2007 so dirkali z Renaultovimi motorji ter dirka\xc5\xa1kim parom Coulthard in Mark Webber, mo\xc5\xa1tvo pa je pred za\xc4\x8detkom sezone okrepil tudi slavni konstruktor Adrian Newey (Njegovi dirkalniki so pred tem osvojili \xc5\xbee \xc5\xa1est naslovov prvaka - Mansell, Prost, Hill, Villeneuve in dva H\xc3\xa4kkinen). Tudi zamenjava dobavitelja motorjev se je zgodila predvsem zaradi njegovih zahtev, saj naj bi se Renaultovi motorji bolj skladali z njegovimi zamislimi za dirkalnik v sezoni 2007. Po dveh sezonah s francoskim opremljevalcem s pnevmatikami Michelin, jih je \xc4\x8dakal prehod na japonske pnevmatike Bridgestone, ki so jih morala od tedaj naprej uporabljala vsa mo\xc5\xa1tva._NEWLINE_Po drugem mesto tako v konstruktorskem prvenstvu, kot tudi dirka\xc5\xa1kem prvenstvu s Sebastianom Vettlom v sezoni 2009, je mo\xc5\xa1tvo v sezoni 2010 osvojilo dvojno krono, konstruktorski naslov so si zagotovili na predzadnji dirki sezone za Veliko nagrado Brazilije z dvojno zmago, dirka\xc5\xa1kega pa je Vettel osvojil z zmago na zadnji dirki sezone za Veliko nagrado Abu Dabija in postal najmlaj\xc5\xa1i prvak v zgodovini Formule 1. Oba uspeha so ponovili tudi v sezonah 2011, 2012 in 2013.'